MUNICIPIUL CRAIOVA

CONSILIUL LOCAL AL MUNICIPIULUI CRAIOVA






HOTĂRÂREA NR. 438
         Consiliul Local al Municipiului Craiova, întrunit în şedinţa ordinară din data de 30.09.2009.

Având în vedere raportul nr. 113499/2009 întocmit de Direcţia Patrimoniu prin care se propune darea în administrare către Regia Autonomă de Administrare a Domeniului Public si Fondului Locativ Craiova şi Serviciul Public  Salubritate Craiova a spaţiilor care aparţin domeniului public al municipiului Craiova, situate în imobilul din incinta Grupului Scolar  “Anghel  Saligny” şi rapoartele comisiilor de specialitate ale Consiliului Local al Municipiului Craiova nr.323, 324, 327, 328, 329/2009; 
În conformitate cu prevederile Legii nr. 213/1998 privind proprietatea publică şi regimul juridic al acesteia, modificată şi completată şi Legii învăţământului nr. 84/1995, republicată, modificată şi completată;
În temeiul art.36 alin.2 lit. c coroborat cu alin.5 lit.a, art.45 alin. 3, art.123 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. (1) Se aprobă darea în administrare, a spaţiilor din imobilul  “cămin A” din incinta   Grupului Şcolar „Anghel Saligny”, situat în str. Brestei nr. 129, care aparţin domeniului public al municipiului Craiova, dupa cum urmeaza:

          -    către  Regia Autonomă de Administrare a Domeniului Public si Fondului  Locativ Craiova a spaţiului – parter cu suprafaţa utilă de 600,01 mp  compus din 25 de camere şi dependinţe nr.1 – 69, 75 – 80, identificate conform  anexei nr.1, parte integrantă din  prezenta hotărâre; 
     -     către  Serviciul Public  Salubritate Craiova a spaţiului – etaj 1 cu suprafaţa   utilă de 600,01 m.p., compus din 25 camere şi dependinţe 1- 69, 75 – 80, identificate conform anexei nr.2, care face parte integrantă din prezenta hotărâre;

(2) Accesul la spaţiile identificate la alin.(1) se va face pe terenul aferent Grupului Şcolar “Anghel Saligny”.
Art.2. Darea în administrare a spaţiilor prevăzute la art. 1 din prezenta hotărâre, se face cu condiţia obţinerii avizului conform al  ministrului Educatiei, Cercetarii şi Inovării pentru schimbarea destinaţiei din cămin, în spaţii cu destinaţia de birouri.
Art.3. Se aprobă încetarea dreptului de administrare al Grupului Şcolar  „Anghel  Saligny”  asupra  spaţiilor identificate la art.1din prezenta hotărâre.
Art.4. Predarea primirea spaţiilor identificate la art. 1, se va face pe bază de protocol.
Art.5. Pe data prezentei hotărâri, se modifică în mod corespunzator Hotărârea Consiliului Local nr. 174/2001 privind darea în administrarea unităţilor de învăţământ preuniversitar a bunurilor în care îşi desfăşoară activitatea şi  Hotărârea Consiliului Local nr. 147/1999 privind inventarul bunurilor care alcătuiesc domeniul public al municipiului Craiova;
Art.6. Direcţia Patrimoniu va lua măsurile necesare pentru îndeplinirea procedurilor legale prin intermediul Consiliului Judeţean Dolj pentru modificarea corespunzătoare a Hotărârii Guvernului nr. 141/2008;
Art.7. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Direcţia Patrimoniu, Grupul Scolar  „Anghel  Saligny”, Regia Autonomă de Administrare a Domeniului Public si Fondului Locativ Craiova şi  Serviciul Public de Salubritate Craiova vor aduce la îndeplinire prevederile prezentei hotărâri.

